RESOLUCIÓN do 21 de agosto de 2024, da Dirección Xeral de Familia, Infancia e Dinamización Demográfica, pola que se publica a Resolución do 20 de agosto de 2024, de selección de entidade privada sen ánimo de lucro no procedemento de asignación do concerto social para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección (código de procedemento BS213N-lotes 27 e 28).
Consellería de Política Social e Igualdade — III. Outras disposicións — 28/08/2024

No
Diario Oficial de Galicia
número 25, do 5 de febreiro, a través da Resolución do 18 de xaneiro de 2024, da Consellería de Política Social e Xuventude, publicouse a convocatoria, mediante procedemento de asignación de concerto social, para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, 475 prazas (código de procedemento BS213N).
Unha vez instruído de conformidade coas bases do procedemento de selección, tras a valoración dos criterios e emitida a proposta, o 20 de agosto de 2024, este órgano competente emitiu a resolución que finaliza o dito procedemento.
A epígrafe 6 da cláusula M) do anexo I da Resolución do 18 de xaneiro de 2024 establece que a resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas. Así mesmo, serán igualmente obxecto de publicidade a través da páxina web da Consellería de Política Social e Igualdade.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 20 de agosto de 2024, ditada no procedemento BS213N (lotes 27 e 28) de selección de entidade privada sen ánimo de lucro para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, que se xuntará á presente resolución no anexo.
Segundo. Comunicar que a Resolución do 20 de agosto de 2024, que finaliza este procedemento, esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no
Diario Oficial de Galicia
.
Terceiro. Notificada a resolución polo órgano competente, formalizarase o concerto coa entidade seleccionada.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo, dentro dos 30 días seguintes ao da publicación da resolución de concertación.
O concerto social perfeccionarase coa súa formalización e non se poderá iniciar a súa execución sen se ter efectuado esta previamente.
Efectuada a formalización, a entidade concertada estará obrigada a prestar ás persoas usuarias os servizos sociais nas condicións establecidas na normativa sectorial aplicable, na resolución da convocatoria do concerto social e, de ser o caso, nos criterios de preferencia e selección da entidade.
Santiago de Compostela, 21 de agosto de 2024
A través da Resolución do 18 de xaneiro de 2024 pola que se publica a convocatoria, mediante o procedemento de asignación de concerto social, da execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección (código de procedemento BS213N), para selección de entidades privadas sen ánimo de lucro para a execución do citado programa.
Unha vez examinadas as solicitudes polo órgano instrutor, avaliadas as ditas solicitudes pola Comisión de Valoración, feita a proposta de resolución,
Primeiro. Comunicar que o resto dos lotes (excepto o 31, que quedou deserto) xa foron adxudicados segundo a resolución de adxudicación asinada o 7.5.2024 (
Diario Oficial de Galicia
núm. 98, do 16 de maio).
Segundo. Seleccionar as seguintes entidades para levar a cabo a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, en aplicación dos criterios de selección e preferencia da cláusula O) do anexo I da Resolución do 18 de xaneiro de 2024, publicada o 5 de febreiro no
Diario Oficial de Galicia,
núm. 25.
Consonte os criterios de valoración reflectidos no texto da resolución, a Comisión de Valoración establece a seguinte puntuación para as entidades presentadas aos lotes 27 e 28 do concerto:
Lote 27 - Fundación Educativa e Social Dignidade (Concello de Lugo):
Lote 28 - Fundación Educativa e Social Dignidade (Concello de Sarria):
Terceiro. Adxudicar o concerto social do xeito que a seguir se indica, polo importe que se sinala, á entidade seguinte:
Código de procedemento: BS213N.
Modalidade de concertación: procedemento de asignación de concertos.
Data de publicación: 5.2.2024.
Prazo de execución: o prazo de duración do concerto será desde a data da súa formalización (estimación de 122 días na anualidade 2024) ata o 31.12.2027.
O importe de adxudicación (exento de IVE) é o seguinte:
Cuarto. Asinar o concerto social coa entidade seleccionada dentro dos 30 días seguintes ao da publicación das resolucións de concertación, segundo indica o artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Quinto. Contra esta resolución, que esgota a vía administrativa, poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no
Diario Oficial de Galicia
.
Sexto. A resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Santiago de Compostela, 20 de agosto de 2024. Jacobo José Rey Sastre. Director xeral de Familia, Infancia e Dinamización Demográfica. Consellería de Política Social e Igualdade